Diari Oficial de la Generalitat Valenciana


Sumari del DOGV 2317, del 25-07-1994 (1994/832066)

ORDRE de 12 de juliol de 1994, de la Conselleria d'Administració Pública, Convocatòria 14/94, per la qual es convoquen proves selectives d'accedir al grup B. sector laboral, per a proveir llocs de treball de tècnic mitja de formació i inserció professional i tècnic mitja d'activitats juvenils.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2317

Data del DOGV
:   25-07-1994

Secció del DOGV
:   AUTORITATS I PERSONAL

Número del document
:   1994/832066


Data del document
:   12-07-1994

Organisme emissor
:   Conselleria d'Administració Pública

Tipus de document
:   Ordre

Anàlisi jurídica

ORDRE de 12 de juliol de 1994, de la Conselleria d'Administració Pública, Convocatòria 14/94, per la qual es convoquen proves selectives d'accés al grup B, sector laboral, per a proveir llocs de treball de tècnic mitjà de formació i inserció professional i tècnic mitjà d'activitats juvenils. [94/5045]  
De conformitat amb el que estableix el Decret 74/1994, de 12 d'abril, del Consell de la Generalitat Valenciana, pel qual s'aprova l'oferta d'ocupació pública de la Generalitat Valenciana per a 1994, i per tal d'atendre les necessitats d'ocupació existents, d'acord amb el que disposen el capítol I del títol VI del Decret 69/1986, quant a l'ingrés del personal laboral fix mitjançant el sistema de concurs oposició i en l'article 3.3 de l'esmentat Decret, modificat per l'article 10 del Decret 59/1992 en allò que fa referència al sistema general de selecció del personal laboral, aquesta Conselleria, fent ús de l'atribució prevista en l'article 13 del Decret Legislatiu de 20 de març de 1991, del Consell de la Generalitat Valenciana, pel qual s'aprova el text refós de la Llei de la Funció Pública Valenciana i en el Decret 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana, acorda convocar proves selectives d'accés al grup B, sector laboral, d'acord amb les següents bases:  
1. Objecte de la convocatòria  
1.1 La Generalitat Valenciana desenvolupa una política d'igualtat d'oportunitats a fi de promoure una presència igualitària de dones i homes en l'administració pública.  
Aquesta convocatòria té per objecte la selecció de personal, mitjançant el sistema de concurs oposició, per a cobrir 21 llocs de treball del grup B, sector laboral, que a continuació s'indiquen, pel torn d'accés lliure.  
Oposició Denominació Nombre de llocs  
Oposició núm. 1 T.M.form. i ins.prof. 19  
Oposició núm. 2 T.M.activit.juvenils 2  
1.2 Dins del torn d'accés lliure, es reserven a la quota de discapacitats un lloc de treball, corresponents a l'oposició número 1 de tècnics mitjans de formació i inserció professional.  
1.3 Els llocs de treball que no es cobresquen dels reservats a la quota de discapacitats seran acumulats al ton d'accés lliure.  
2. Condicions generals dels aspirants  
2.1 Per a ser admès a aquestes proves selectives caldrà:  
2.1.1 Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE de 24.12.93) sobre l'accés a determinats sectors de la funció pública dels ciutadans dels altres estats membres de la Unió Europea, tenir la nacionalitat d'un país membre de la Unió Europea o la de qualsevol d'aquells estats als quals, d'acord amb els tractats internacionals signats per la Unió Europea i ratificats per Espanya, els siga d'aplicació la lliure circulació de treballadors en els termes en què aquesta està definida en el tractat constitutiu de la Unió Europea.  
2.1.2 Haver complit 18 anys.  
2.1.3 Estar en possessió d'algun dels següents títols:  
a) Per a l'oposició número 1 de tècnics mitjans d'inserció i formació professional, hauran de posseir algun dels següents títols: diplomat universitari, Enginyeria Tècnica, Arquitectura Tècnica, Formació Professional de Tercer Grau o equivalent.  
b) Per a l'oposició número 2 de tècnics mitjans d'activitats juvenils, hauran de posseir algun dels següents títols: diplomat universitari, Enginyeria Tècnica, Arquitectura Tècnica, Formació Professional de Tercer Grau o equivalent i posseir el Certificat del Nivell Elemental de la Junta Qualificadora de Coneixements de Valencià o Certificats equivalents segons el que estableix l'Ordre de 22 de maig de 1989 (DOGV 09.06.89).  
2.1.4 Posseir la capacitat física i psíquica necessària per a l'exercici de les funcions dels llocs de treball oferts.  
2.1.5 No trobar-se inhabilitat penalment per a l'exercici de funcions públiques.  
2.1.6 No haver estat separat, mitjançant expedient disciplinari, de qualsevol administració o ocupació pública.  
2.2 Les condicions per a ser admès a les proves hauran de reunir-se en el moment d'acabament del termini de presentació de la sol·licitud i mantenir-se durant tot el procés selectiu, fins al moment de la presa de possessió.  
2.3 Podran optar a la quota de discapacitats els aspirants del torn d'accés lliure amb minusvàlues de grau igual o superior al 33% i que ho formulen expressament en la sol·licitud de participació d'acord amb les instruccions establertes en la base 6.2.2.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en aquesta oposició, seguint les instruccions establertes en la base 6.2.2.  
4. Sol·licituds  
Els qui desitgen prendre part en aquestes proves selectives hauran d'emplenar la sol·licitud que figura com a model en l'annex II, la qual els serà facilitada en les oficines públiques que es relacionen en l'annex III.  
5. Drets d'examen  
Els drets d'examen seran de 2.030 pessetes, i s'ingressaran en qualsevol de les entitats bancàries col·laboradores que figuren en la sol·licitud. El pagament de la taxa es justificarà amb la impressió del segell de l'entitat bancària on s'haja efectuat l'ingrés.  
6. Presentació de sol·licituds  
6.1 Les sol·licituds seran dirigides a la Direcció General de la Funció Pública. A la sol·licitud s'adjuntarà una fotocopia del DNI o document equivalent per als ciutadans d'altres estats a què fa referència la base 2.1.1, i s'haurà de marcar la casella número 36.1 de l'imprès de sol·licitud.  
El termini per a la presentació de sol·licituds començarà l'endemà de la publicació d'aquesta convocatòria en el Diari Oficial de la Generalitat Valenciana, i acabarà el dia 16 de setembre de 1994.  
Les persones interessades presentaran les sol·licituds en les oficines públiques que figuren relacionades en l'annex III, després de pagar la taxa que es fixà en la base 5.  
També es podran presentar les sol·licituds en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú.  
6.1.1 Els aspirants que hi concórreguen a la quota de discapacitats hauran de presentar conjuntament amb la sol·licitud, el certificat de la Conselleria de Treball i Afers Socials o òrgan competent d'altres administracions públiques que acredite la discapacitació igual o superior al 33%.  
6.2 L'aspirant, quan emplene la sol·licitud, haurà de seguir amb rigor les instruccions següents:  
6.2.1 Que en l'apartat número 20 de l'imprès de la sol·licitud, «Forma d'accés», els aspirants que hi participen pel torn d'accés lliure, hauran de senyalar amb una ics (X) la lletra L.  
6.2.2 Els aspirants del torn d'accés lliure amb minusvàlues de grau igual o superior al 33%, que opten per la quota de discapacitats, hauran de senyalar amb una ics (X) la lletra D en la casella 23 el tipus de discapacitat: (F) física, (P) psíquica i (S) sensorial.  
Igualment, hauran de senyalar, en els apartats números 24 i 25 de l'imprès de sol·licitud, les mesures d'adaptació que calguen, d'acord amb la següent classificació:  
1) Eliminació de barreres arquitectòniques i taula adaptada a la cadira de rodes.  
2) Ampliació del temps de durada de l'exercici.  
3) Augment de la dimensió dels caràcters de l'examen per dificultat de visió.  
4) Necessitat d'intèrpret a causa de sordesa.  
5) Sistema Braille d'escriptura per ser una persona invident.  
6) D'altres.  
6.2.3 Els aspirants amb minusvàlues que no hi accedesquen per la quota de discapacitats també podran sol·licitar les mesures d'adaptació previstes en l'apartat núm. 25 de l'imprès de sol·licitud indicades en la base 6.2.2.  
6.2.4 En l'apartat número 33 de l'imprès de sol·licitud es marcarà l'opció per a la realització de l'exercici d'idiomes obligatori i no eliminatori, i s'haurà d'indicar l'idioma comunitari elegit llevat del castellà.  
6.2.5 L'apartat número 35 de l'imprès de sol·licitud caldrà emplenar-lo amb una ics (X) únicament per aquelles persones que mantinguen una relació de servei amb la Generalitat Valenciana (funcional de carrera, interí, laboral fix, laboral temporal, eventual, becari, contractat en prestació de serveis, etc.); s'haurà de marcar la casella 1 quan la relació siga de caràcter fix (funcionari de carrera o laboral fix), i la casella 2 en els altres casos.  
6.3 En el termini de 10 dies comptadors a partir de la publicació recollida en la base 10.1 de les llistes a les quals fa referència la base 8.4.3, els aspirants inclosos presentaran en la Direcció General de la Funció Pública, carrer del Miquelet, núm. 5 46869 València, el currículum del mèrits al·legats, acreditats degudament, perquè siguen baremats en la fase de concurs.  
7. Admissió dels aspirants  
7.1 Per a ser admès a la realització de les proves selectives, quant a les condicions generals dels aspirants, serà suficient amb la declaració d'aquestes en el moment de presentar la sol·licitud, però hauran de ser acreditades davant de la Direcció General de la Funció Pública en el termini de 20 hàbils següents a la publicació de la relació d'aprovats a què es refereix l'article 19.1 del Decret del Consell 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
7.2 Acabat el termini de presentació de sol·licituds, després de la verificació que s'ha realitzat el pagament dels drets d'examen, la Direcció General de la Funció Pública dictarà una resolució, que s'haurà de publicar en el Diari Oficial de la Generalitat Valenciana, la qual contindrà la relació provisional d'admesos i exclosos a la realització de les proves.  
7.3 Els aspirants podran, en cas d'error o exclusió, esmenar els defectes en què hagen incorregut en la seua sol·licitud, o realitzar les al·legacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos, d'acord amb el que estableix el l'article 71 de la Llei de Règim Jurídic de les Administracions Públiques i del Procediment Administratiu Comú.  
7.4 En tot cas, a fi d'evitar errors, i, si se'n produeixen, possibilitar-ne l'esmena dins del termini i en la forma escaient, els aspirants comprovaran fefaentment no sols que no figuren en la relació provisional d'exclosos sinó, a mes, que els seus noms i dades consten correctament en les relacions pertinents d'admesos.  
7.5 Transcorregut el termini anterior, vistes les al·legacions i esmenats els defectes, si escau, es dictarà un resolució amb la llista definitiva d'admesos a la realització de les proves, que es publicarà en el Diari Oficial de la Generalitat Valenciana.  
7.6 En la resolució, mitjançant la qual es faça pública la llista definitiva d'admesos a la realització de les proves, s'establirà, almenys amb 15 dies d'antelació, la data, el lloc de celebració i l'hora de començament del primer exercici.  
8. Proves selectives  
8.1 El procediment de selecció dels aspirants serà el de concurs oposició, el qual constarà d'una primera fase d'oposició, una segona fase de concurs i una tercera fase no eliminatòria.  
8.2 Desenvolupament de la fase d'oposició  
L'oposició constarà de tres exercicis obligatoris, els quals seran eliminatoris.  
8.2.1 Primer exercici. Es realitzarà per escrit i versarà sobre coneixements del temari específic per a cada oposició que s'hi adjunta com a annex I.  
L'exercici serà en forma de test amb quatre alternatives de resposta, de les quals una és la correcta. El tribunal fixarà la seua durada amb l'antelació deguda, atenent el seu contingut.  
8.2.2 Segon exercici. Consistirà a redactar, durant un temps mínim de tres hores i màxim de quatre, que determinarà el tribunal, dos exercicis pràctics elegits d'entre tres proposats pel tribunal sobre matèries contingudes en el temari específic per a cada oposició de l'annex I de la convocatòria.  
Aquest exercici serà elaborat pel tribunal el mateix dia i, si és possible, dins de la mateixa jornada, de matí o de vesprada, en què tinga lloc la prova.  
Una vegada conclosa la prova, els exercicis seran introduïts en un sobre tancat i quedaran sota la custodia del tribunal qualificador, el qual cridarà individualment els opositors per a la lectura pública dels temes que hagen desenvolupat. L'ordre s'iniciarà per la lletra N, segons el resultat del sorteig celebrat el dia 11 de maig de 1994. El tribunal podrà formular preguntes aclaridores sobre els temes exposats.  
El lloc, les dates i les hores de lectura d'aquest exercici serà anunciat pel tribunal amb l'antelació deguda.  
8.2.3 Tercer exercici. Consistirà a respondre per escrit un qüestionari de preguntes amb quatre alternatives de resposta, de les quals una és la correcta, basat en el contingut del temari comú d'administracions públiques que figura en l'annex I per a ambdues oposicions.  
La durada d'aquest serà fixada pel tribunal amb l'antelació deguda en atenció al seu contingut.  
8.3 Qualificació dels exercicis  
8.3.1 El primer exercici es qualificarà, per als aspirants que hi concórreguen pel torn d'accés lliure i quota de discapacitats, de 0 a 10 punts i, per a superar-lo, caldrà obtenir-hi 5 punts, com a mínim.  
Les respostes errònies es valoraran negativament amb una penalització equivalent a un terç del valor de cada resposta correcta.  
8.3.2 El segon exercici es qualificarà, per als aspirants que hi concórreguen pel torn d'accés lliure i quota de discapacitats, de 0 a 10 punts i, per a superar-lo, caldrà obtenir-hi 5 punts, com a mínim.  
8.3.3 El tercer exercici es qualificarà per als aspirants que hi concórreguen pel torn d'accés lliure i quota de discapacitats, de 0 a 10 punts, i caldrà obtenir-hi per a superar-lo un mínim de 5 punts.  
Les respostes errònies es valoraran negativament amb una penalització equivalent a un terç del valor de cada contestació correcta.  
8.3.4 El nivell de coneixements mínims exigits per assolir els 5 punts en els tres primers exercicis serà fixat pel tribunal.  
En qualsevol cas els criteris seran fixats pel tribunal una vegada realitzats els exercicis i abans de conèixer la identitat dels aspirants.  
8.4 Puntuació de la fase d'oposició  
8.4.1 Per als aspirants del torn d'accés lliure i quota de discapacitats, la qualificació resultant dels tres primers exercicis serà determinada per la suma de les puntuacions obtingudes en cadascun.  
8.4.2 Tot seguit, es configuraran per separat dues relacions corresponents, respectivament, al torn d'accés lliure i quota de discapacitats per a cada oposició. Aquestes dues relacions s'ordenaran per puntuació de major a menor i contindran tots els aspirants que hagen superat la fase d'oposició, en cadascun dels toms o de la quota, d'acord amb els criteris establerts en les bases 8.4.1 per a cada oposició.  
8.5 Fase de concurs  
8.5.1 La fase de concurs consistirà en la valoració pel tribunal, d'acord amb el barem de l'annex IV, del currículum acreditat que hauran d'aportar els aspirants inclosos en les llistes de la base 8.4.2, en el termini establert en la base 6.3 per a cada oposició.  
A la vista dels certificats presentats pels aspirants, el tribunal qualificador podrà valorar parcialment el treball exercit quan aquest no coincidesca en totes i cadascuna de les funcions descrites en l'annex IV. En aquest cas, el tribunal reduirà proporcionalment la puntuació que corresponga per mes treballat, i s'haurà de fonamentar aquesta reducció en la corresponent acta.  
8.5.2 L'acreditació de l'experiència laboral s'haurà de fer de la manera següent:  
- Quan es tracte de treballs exercits al servei de qualsevol administració pública o institució dependent, haurà de presentar un certificat lliurat pel Registre de Personal o per la unitat administrativa competent si hi manca, on conste detalladament el temps efectiu d'exercici de lloc de treball i les seues funcions.  
- Quan es tracte de treballs exercits en entitats de caràcter privat, caldrà presentar el certificat del responsable de personal d'aqueixa entitat, on conste detalladament el temps efectiu d'exercici del lloc de treball i les seues funcions, i també l'acreditació d'haver sigut donat d'alta en la Seguretat Social durant aquest període i els TC2.  
8.5.3 En la fase de concurs només serà valorada l'experiència laboral anterior a la data de finalització del termini de presentació de sol·licituds establerta en la base 6.1 d'aquesta convocatòria.  
8.5.4 Només podran participar en aquesta fase els aspirants que hagen superat la fase d'oposició.  
8.6 Puntuació del concurs oposició  
La puntuació del concurs oposició estarà constituïda per la suma de les puntuacions obtingudes en cada fase.  
A continuació es configuraran per separat dues relacions corresponents, respectivament, al torn d'accés lliure i quota de discapacitats per a cada oposició. Aquestes dues relacions s'ordenaran per puntuació de major a menor i s'interrompran quan el nombre d'inclosos en cadascuna coincidesca amb el nombre de llocs convocats per a cada torn dins de cada oposició.  
En cas d'empat entre aspirants inclosos en la mateixa relació, en qualsevol de les llistes, l'ordre s'establirà atenent, en primer lloc, la major puntuació obtinguda en el primer i segon exercicis de la fase d'oposició, per aquest ordre, i en segon lloc, si s'hi manté l'empat, a la major puntuació obtinguda en la fase de concurs. Si hi persisteix l'empat es dirimirà per ordre alfabètic del primer cognom dels aspirants empatats, i s'iniciarà l'esmentat ordre per la lletra N, d'acord amb el resultat del sorteig celebrat el dia 11 de maig de 1994 (DOGV núm. 2271, de 20 de maig de 1994).  
D'acord amb la base 1.3, els llocs sense cobrir dels reservats a la quota de discapacitats s'acumularan al torn d'accés lliure, en el concurs oposició número u.  
8.7 Exercici d'idiomes, obligatori i no eliminatori  
8.7.1 Contingut. Consistirà en la realització d'un exercici obligatori i no eliminatori que tindrà com a objecte valorar els coneixements de valencià i d'un idioma comunitari segons l'opció manifestada en la sol·licitud.  
Aquest exercici serà valorat de la manera següent:  
- Coneixements de valencià: es valorarà de 0 a 5 punts.  
- Idioma comunitari: es valorarà de 0 a 5 punts l'idioma elegit.  
8.8 Puntuació final  
La puntuació d'aquest concurs oposició s'obtindrà sumant la puntuació de l'exercici obligatori i no eliminatori d'idiomes, previst en la base 8.7 als resultats obtinguts pels aspirants que figuren en les relacions a què fa referència la base 8.6.  
S'elaborarà una relació per als que hi accedesquen pel torn d'accés lliure i una altra per als que hi accedesquen per la quota de discapacitats, les quals constituiran les llistes dels aspirants que han superat les proves per ordre de puntuació, per a cada oposició.  
9. Desenrotllament de les proves selectives  
9.1 Els exercicis tindran lloc a València.  
El primer exercici es realitzarà en el lloc, la data i l'hora que s'establesca en la resolució per la qual s'aprove i publique en el Diari Oficial de la Generalitat Valenciana la llista definitiva d'admesos a la realització de les proves.  
9.2 Els aspirants seran convocats per a cada exercici en crida única.  
Els membres del tribunal qualificador i el personal col·laborador no permetran l'accés a la sala, on es realitze l'exercici, a aquelles persones que hi compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o document equivalent per als ciutadans d'altres estats a què fa referència la base 2.1.1 o del resguard amb fotografia, del passaport o del permís de conducció, sense que per a aquest efecte siguen vàlides les fotocòpies compulsades dels esmentats documents; hauran de presentar, també, l'exemplar per a la persona interessada de la sol·licitud d'admissió a les proves.  
D'acord amb el Reial Decret 192/1988, de 4 de març, durant la realització dels exercicis no està permès fumar en els llocs on se celebren.  
9.3 Quan comencen les proves, el tribunal farà públic l'anunci de la celebració de la resta d'exercicis al local on s'haja celebrat l'anterior i a les seus de la Conselleria d'Administració Pública d'Alacant, Castelló i València, amb una antelació de 48 hores com a mínim, d'acord amb allò preceptuat en l'article 17 del Decret del Consell 69/1986, de 2 de juny, pel qual s'aprova el Reglament de Selecció de Personal i Provisió de Llocs de Treball de la Generalitat Valenciana.  
10. Publicitat de les llistes  
10.1 En acabar cada un dels tres primers exercicis, el tribunal publicarà en el lloc d'examen i a les seus de la Conselleria d'Administració Pública d'Alacant, Castelló i València, les relacions d'aspirants que hagen obtingut una qualificació de 5 o mes punts.  
També es publicaran les relacions a les quals fa referència la base 8.6 a les seus de la Conselleria d'Administració Pública d'Alacant, Castelló i València, i també la qualificació obtinguda en l'exercici obligatori i no eliminatori.  
10.2 Després de finalitzades les proves, el tribunal publicarà mitjançant un anunci a les seus de la Conselleria d'Administració Pública d'Alacant, Castelló i València, les relacions amb la puntuació final a què es refereix la base 8.8, que constituiran les llistes dels aspirants que han superat les proves, per ordre de puntuació.  
En cap cas, el tribunal podrà declarar que han superat les proves selectives un nombre superior al de llocs de treball convocats.  
10.3 El tribunal haurà de trametre a la Direcció General de la Funció Pública les llistes dels aspirants que han superat les proves, per ordre de puntuació, tal com es refereix la base 8.8, per a la seua inserció en el Diari Oficial de la Generalitat Valenciana.  
11. Coneixements de valencià  
11.1 Aquells que superen les proves selectives corresponents al concurs oposició número 1 de tècnic mitjà de formació i inserció professional, acreditaran els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana.  
11.2 Aquells que no puguen acreditar aquests coneixements, segons el que estableix el punt anterior, hauran de realitzar el curs específic de valencià a què es refereix l'article 50 del Decret Legislatiu, de 20 de març de 1991, immediatament després del curs previst en la base 13 d'aquesta convocatòria.  
Amb aquesta finalitat, s'entendrà que aquells aspirants que obtinguen una puntuació de 3 o més punts, en l'exercici de valencià, obligatori i no eliminatori, previst en la base 8.2.4, tenen acreditats els seus coneixements, encara que no estiguen en possessió dels certificats esmentats en el punt anterior.  
12. Presentació de documents  
12.1 En el termini de 20 dies hàbils comptats des de l'endemà de la publicació en el Diari Oficial de la Generalitat Valenciana de les relacions a què es refereix la base 10.3, els aspirants proposats hauran de presentar, davant la Direcció General de la Funció Pública, els documents següents:  
12.1.1 Certificat de naixement expedit pel registre civil corresponent o fotocòpia del DNI o document equivalent per als ciutadans dels altres estats a què fa referència la base 2.1.1, degudament compulsada.  
12.1.2 Fotocòpia compulsada del títol acadèmic exigible segons aquesta convocatòria, per a cada concurs oposició.  
12.1.3 Declaració de no haver estat separat mitjançant expedient disciplinari de qualsevol administració o ocupació pública, i també de no trobar-se inhabilitat penalment per a l'exercici de funcions públiques.  
12.1.4 Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferts.  
12.1.5 Els aspirants discapacitats hauran de presentar un certificat de la Conselleria de Treball i Afers Socials o d'un òrgan competent d'altres administracions públiques, que acredite discapacitació igual o superior al 33%, i també la seua capacitat per a exercir les funcions que corresponguen a les vacants ofertes.  
12.2 La manca de presentació de la documentació, dins del termini indicat, tret dels casos de força major, la presentació de documents dels quals es desprenga l'incompliment de les condicions generals de la convocatòria o els supòsits de falsedat en la declaració, originaran la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
En aquest supòsit, el tribunal podrà proposar addicionalment la inclusió en les relacions a què es refereix la base 8.8, d'un nombre igual al d'exclosos seguint els criteris establerts en la base 8.6.  
13. Curs selectiu  
D'acord amb el que disposa l'article 9.d) del Reglament de Selecció de Personal i Provisió de Llocs de Treball, aprovat pel Decret 69/1986 i modificat pel Decret 59/1992, que aprova l'oferta d'ocupació pública per a 1992, els aspirants que superen les proves pel torn d'accés lliure i quota de discapacitats, realitzaran un Curs que tindrà caràcter selectiu i serà organitzat per l'IVAP.  
En qualsevol cas, serà convocat, amb l'antelació deguda, mitjançant una resolució de la Direcció General de la Funció Pública, en la qual es determinarà el règim del curs, a l'acabament del qual es realitzarà una prova d'avaluació que podrà incloure diversos exercicis, que es qualificarà de 0 a 10 punts, i caldrà obtenir-hi un mínim de 5 punts per a superar-la. La nota obtinguda en la prova d'avaluació per aquells aspirants que la superen, se sumarà a la puntuació obtinguda en el concurs oposició, d'acord amb l'article 4.2 del Decret del Consell 69/1986, que aprova el Reglament de Selecció i Provisió de Llocs de Treball. La relació d'aspirants, per ordre de puntuació, després de sumades les notes del concurs oposició i del curs selectiu, serà publicada en el Diari Oficial de la Generalitat Valenciana.  
D'acord amb l'article 20.2 del Decret del Consell 69/1986, de 2 de juny, els aspirants que no superen el curs no obtindran el nomenament com a personal habilitat, encara que podran incorporar-se al curs immediatament posterior, amb la puntuació assignada a l'últim dels participants en aquest en les proves corresponents. Si no se supera aquest segon curs perdran tots els seus drets al nomenament com a habilitats.  
Durant l'assistència al curs, el personal que haja superat les proves selectives percebrà una retribució equivalent a la part proporcional que correspon al sou i pagaments extraordinaris corresponents al grup B, tret que, per estar ja prestant els seus serveis remunerats en l'administració, com a funcionari de carrera o interí, o com a personal laboral, opte per percebre una remuneració pel mateix import que li correspondria en el lloc de treball d'origen.  
14. Nomenament d'habilitats  
D'acord amb l'article 20.3 del Decret 69/1986, de 2 de juny, transcorregut el termini de presentació de la documentació i superat el curs selectiu i simultàniament a la convocatòria del concurs a què fa referència l'article 9, punt u, apartat b) del text refós de la Llei de la Funció Pública Valenciana, el conseller d'Administració Pública dictarà una resolució, que es publicarà en el Diari Oficial de la Generalitat Valenciana, i es procedirà al nomenament com a personal habilitat dels aspirants a què fa referència la base 13.  
15. Tribunals  
15.1 El tribunal qualificador d'aquesta oposició serà nomenat, mitjançant una ordre del conseller d'Administració Pública, una vegada hagen estat publicades les llistes provisionals d'admesos i exclosos.  
15.2 El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
15.3 Els membres del tribunal, i també els assessors, hauran d'abstenir-se de formar-ne part i podran ser recusats pels interessats quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se'n aquells qui hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
15.4 El tribunal, i també els col·laboradors, ajudants i el personal especialista, podran exigir dels aspirants, en qualsevol moment, que acrediten la seua identitat, de conformitat amb el que preveu la base 9.2.  
15.5 A l'efecte de comunicacions i de qualsevol altra incidència, el tribunal tindrà la seu a la Direcció General de la Funció Pública, (carrer del Miquelet, núm. 5 46689 València).  
15.6 El tribunal tindrà la categoria assenyalada en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i en l'Ordre de 17 de febrer de 1986 (DOGV de 10 de març de 1986), per la qual es desplega l'anterior Decret.  
15.7 El funcionament del tribunal s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.  
16. Recursos  
16.1 Aquesta convocatòria, les seues bases i tots els actes administratius que siguen dictat en el seu desenvolupament, tret de les actuacions del tribunal, podran ser impugnats per les persones interessades mitjançant la interposició, després del la comunicació preceptiva a aquesta Conselleria, de recurs contenciós administratiu, davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de la publicació dels actes subsegüents, segons corresponga.  
16.2 Contra els actes del tribunal podrà interposar-se recurs ordinari davant el conseller d'Administració Pública, en el termini d'un mes, a partir de l'endemà de la publicació de la resolució corresponent del tribunal.  
València, 12 de juliol de 1994  
El conseller d'Administració Pública,  
LUIS BERENGUER FUSTER  
ANNEX I  
Temari tècnic mitjà de formació i inserció professional  
Tema 1. Conselleria de Treball i Afers Socials. Estructura orgànica i funcional. Direccions territorials, dependència jeràrquica i funcional.  
Tema 2. Direcció General de Formació i Inserció Professional. Estructura i contingut.  
Tema 3. La formació professional ocupacional dins de les orientacions del PEV II. Actuacions i normativa.  
Tema 4. La intervenció del fons social europeu en les accions de formació.  
Tema 5. Legislació i regulació de la formació ocupacional a la Generalitat Valenciana.  
Terna 6. Mesures de foment de l'ocupació en el període 93-94 de la Generalitat Valenciana.  
Tema 7. Seguiment, control i gestió d'accions formatives.  
Tema 8. Gestió econòmica: pagaments de subvencions a entitats externes per la realització d'accions formatives.  
Tema 9. Formació professional a la UE. Organismes i institucions europees de formació. CEDEFOP.  
Tema 10. Iniciatives comunitàries de formació.  
Tema 11. Programes comunitaris de formació amb implantació a la Comunitat Valenciana.  
Tema 12. Marc conceptual de la formació professional. La dimensió professionalitzadora i educativa de la formació. Conceptes fonamentals: família professional, professió, ocupació.  
Tema 13. El referent professional de la formació: els requeriments de qualificació. Conceptes fonamentals: camp professional, perfil professional, competència professional, tasca. Factors de referència per a la definició dels perfils professionals.  
Tema 14. La formació professional en el concepte de la LOGSE. Característiques de l'oferta formativa; característiques de l'ordenació organitzativa.  
Tema 15. La formació professional en el context del pla FIP: el seu desplegament normatiu.  
Tema 16. El programa nacional de formació professional: abast i objectius.  
Tema 17. El traspàs de funcions i serveis de la gestió de la formació professional ocupacional a la Generalitat Valenciana: normativa que ho desplega.  
Tema 18. Trets característics de la formació professional ocupacional: descripció i modalitats.  
Tema 19. El disseny curricular de formació professional. Conceptes i definicions: capacitats professionals, objectius generals, objectius terminals, continguts.  
Tema 20. Orientacions per a elaborar activitats l'ensenyament, aprenentatge, avaluació i organització.  
Tema 21. Disseny i elaboració d'una programació de formació professional ocupacional.  
Tema 22. Estratègies metodològiques. Mètodes didàctics: definicions, classificació, característiques i aplicacions.  
Tema 23. Avaluació: finalitat, tipus, instruments i models.  
Tema 24. El perfil del formador/a tècnic de formació professional ocupacional. Requeriments de formació i les seues dimensions.  
Tema 25. Els centres de formació i inserció professional. Característiques, estructura i base legal per al seu funcionament.  
Tema 26. La inserció professional des de la perspectiva de la qualificació professional i de la certificació professional.  
Tema 27. La formació professional contínua: concepte i marc legal d'actuació.  
Tema 28. Característiques específiques dels programes de formació professional adreçats als col·lectius amb especials dificultats d'inserció sòcio-laboral.  
Tema 29. Procés i tècniques de valoració de programes de formació professional ocupacional.  
Tema 30. Vies de finançament de la formació professional ocupacional.  
Tema 31. Criteris d'observació per a detectar i analitzar demandes de formació.  
Tema 32. Tècniques de recerca d'ocupació i inserció sòcio-laboral.  
Tema 33. L'educació permanent de les persones adultes. El terme educació d'adults.  
Tema 34. Els mitjans tècnics per al desenvolupament d'accions de formació professional ocupacional. Criteris de selecció i característiques d'aquests.  
Tema 35. Bases reguladores per a la concessió d'ajudes als alumnes assistents a les accions formatives subvencionades per la Conselleria de Treball i Afers Socials.  
Tècnic mitjà en activitats juvenils  
Tema 1. El fet juvenil avui. Característiques sociològiques de la joventut. Consideracions sobre els jóvens valencians.  
Tema 2. Els drets i deures dels jóvens. La Constitució i els jóvens.  
Tema 3. La política de joventut a la Comunitat Valenciana. Evolució històrica.  
Tema 4. Organismes estatals i autonòmics competents en matèria de joventut.  
Tema 5. L'Institut de la Joventut (INJUVE). Normativa, estructura orgànica, programes d'actuació i funcionament.  
Tema 6. Pla Valencià de la Joventut. Línies d'actuació.  
Tema 7. L'institut Valencià de la Joventut. Organització i funcionament des del marc normatiu.  
Tema 8. Organismes internacionals de participació juvenil.  
Tema 9. Participació juvenil. Marc legal a la Comunitat Valenciana.  
Tema 10. La informació juvenil a Europa.  
Tema 11. Programes internacionals de joventut. Programes i accions de la Unió Europea en matèria de joventut.  
Tema 12. Organismes europeus de joventut.  
Tema 13. La informació juvenil. Recursos i tècniques d'informació i comunicació.  
Tema 14. La informació juvenil a la Comunitat Valenciana. Estructura, funcionament i actuacions.  
Tema 15. Centres d'informació juvenil. Tipologies, característiques i organització.  
Tema 16. Fonts d'informació per al disseny de programes de joventut.  
Tema 17. Recursos públics d'informació que hi ha a la Comunitat Valenciana. Descripció i utilitat per als jóvens.  
Tema 18. Programes d'informació i orientació socio-laboral per a jóvens de la Comunitat Valenciana.  
Tema 19. Mesures de foment d'ocupació per a jóvens. Modalitats i tipus de contractació.  
Tema 20. Efectes de l'atur juvenil. Tècniques de recerca d'ocupació i eficàcia personal.  
Tema 21. Programes de prestació social substitutòria i servei militar.  
Tema 22. Programes de salut i qualitat de vida a la Comunitat Valenciana adreçats als jóvens.  
Tema 23. Programes culturals de la Generalitat Valenciana adreçats als jóvens.  
Tema 24. Producció de serveis culturals destinats a la joventut. Disseny de projectes de creació i difusió.  
Tema 25. Màrqueting aplicat a la gestió cultural. Conceptes i tècniques.  
Tema 26. Oferta institucional de temps lliure i turisme juvenil a la Comunitat Valenciana.  
Tema 27. L'animació juvenil a la Comunitat Valenciana. La formació d'animadors.  
Tema 28. Associacionisme juvenil. Marc legal i actuacions. Registre d'associacions.  
Tema 29. El Consell de la Joventut d'Espanya. Organització i funcionament.  
Tema 30. El Consell de la Joventut de la Comunitat Valenciana. Estructura, programes d'actuació i funcionament.  
Tema 31. Els consell locals de joventut. Creació. Organització. Situació actual.  
Tema 32. Els mitjans de comunicació entre jóvens.  
Tema 33. Inter i multi-culturalitat. Conceptes i perspectives.  
Tema 34. Equipaments de joventut. Cases de joventut i albergs.  
Tema 35. Planificació, gestió i avaluació de projectes de joventut.  
ANNEX I  
Temari comú d'administracions públiques  
A) Organització de l'estat i l'administració pública  
Tema 1. La Unió Europea. Institucions.  
Tema 2. La Constitució Espanyola de 1978: estructura i contingut. Drets i deures fonamentals. La Corona. Les Corts Generals.  
Tema 3. El Tribunal Constitucional i el Defensor del Poble. El poder judicial i el poder executiu.  
Tema 4. L'administració de l'estat. El Consell de Ministres. El president del Govern. Els ministres.  
Tema 5. L'administració perifèrica de l'estat. Els delegats del Govern en la comunitat autònoma. L'administració institucional de l'estat.  
Tema 6. L'Estatut d'Autonomia de la Comunitat Valenciana: la seua estructura.  
Tema 7. Les Corts Valencianes. Funcions i constitució.  
Tema 8. Les institucions de la Generalitat Valenciana: El Síndic de Greuges. La Sindicatura de Comptes. El Tribunal Superior de Justícia en la Comunitat Valenciana. El Consell de Cultura.  
Tema 9. El president de la Generalitat: funcions. El Govern Valencià: composició, estructura i funcions.  
Tema 10. L'administració de la Generalitat Valenciana: principis generals i organització. Especial referència a la Llei d'ús i Ensenyament del Valencià.  
B) Dret administratiu  
Tema 11. L'ordenament jurídic administratiu. Les lleis orgàniques i ordinàries. El reglament.  
Tema 12. L'acte administratiu: concepte, motivació, eficàcia.  
Tema 13. Els contractes administratius: concepte i classes. Els seus elements. Compliment i incompliment dels contractes administratius.  
Tema 14. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Iniciació, ordenació, instrucció i acabament. Els recursos administratius: concepte i classes.  
Tema 15. Deures i funcions del personal de les administracions públiques respecte a l'administració pròpia, a la societat i al ciutadà.  
C) Personal  
Tema 16. Llei de la Funció Pública Valenciana (Llei 10/1985, Llei 6/1990, Decret legislatiu de 20 de març de 1991) i Reglament de Selecció i Provisió de Llocs de Treball.  
Tema 17. Classificació i accés del personal al servei de la Generalitat Valenciana. Provisió de llocs.  
Tema 18. Adquisició i pèrdua de la condició de funcionari de la Generalitat. Situacions dels funcionaris de la Generalitat.  
Tema 19. Règim retributiu i disciplinari.  
Tema 20. El règim de Seguretat Social del personal al servei de la Generalitat.  
ANNEX II  
Model d'instància  
Veure annex II  
ANNEX III  
Oficines públiques  
Alacant  
Servei Territorial de la Conselleria d'Administració Pública  
Avinguda del Doctor Gadea, núm. 10, 2n  
03108 Alacant  
Telèfon (96) 590 13 79  
Fax (96) 590 13 78  
Castelló  
Servei Territorial de la Conselleria d'Administració Pública  
Carrer Major, núm. 78  
12639 Castelló de la Plana  
Telèfon (964) 35 82 00  
Fax (964) 35 80 68  
València  
Direcció General de la Funció Pública  
Carrer del Miquelet, núm. 5  
46758 València  
Telèfon (96) 386 63 33 / 386 63 00  
Fax (96) 386 63 01  
ANNEX IV  
Barem per a la fase de concurs  
Tècnic mitjà de formació i inserció professional  
En la fase de concurs a la qual fa referència la base 8.5 d'aquesta convocatòria, la valoració dels mèrits s'efectuarà d'acord amb el barem següent:  
1. Experiència laboral  
Es valorarà fins a un màxim de 7 punts l'experiència laboral prèvia en llocs de treball amb funcions semblants als convocats, a raó de 0,25 punts per mes treballat al servei de qualsevol administració publica o institucions dependents, així com al servei d'entitats de caràcter privat.  
Els períodes inferiors a un mes mai no seran computats.  
A aquest efecte, la descripció de funcions que han de desplegar els tècnics mitjans de formació i inserció professional és la següent:  
- Informar les sol·licituds de subvenció referides a l'oferta de formació professional ocupacional, assumida per la Generalitat Valenciana dins del Pla FIP, aprovat pel Reial Decret 631/1993, de 3 de maig.  
- Seguiment i control de les accions formatives  
- Controlar l'assignació dels mitjans formatius, i es procurarà assolir la màxima rendibilitat social del recursos públics existents.  
- Col·laborar en l'anàlisi dels resultats assolits pels alumnes a l'acabament de les accions formatives, i també els seus efectes sobre la inserció professional d'aquests.  
- Realitzar la selecció d'alumnes.  
2. Cursos de formació  
Es valorarà fins a un màxim de 3 punts l'assistència a cursos organitzats pels centres oficials, que tinguen directa relació amb la funció dels llocs de treball convocats, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i de menys de 100 hores: 1,5 punts.  
c) Cursos de 50 o més hores i menys de 75 hores: 1 punt.  
d) Cursos de 25 o més hores i menys de 50 hores: 0,5 punts.  
e) La resta de cursos, amb un mínim de 15 hores: 0,25 punts.  
ANNEX IV  
Barem per a la fase de concurs  
Tècnic mitjà d'activitats juvenils  
En la fase de concurs a la qual fa referència la base 8.5 d'aquesta convocatòria, la valoració dels mèrits s'efectuarà d'acord amb el barem següent:  
1. Experiència laboral  
Es valorarà fins a un màxim de 7 punts l'experiència laboral prèvia en llocs de treball amb funcions semblants als convocats, a raó de 0,25 punts per mes treballat al servei de qualsevol administració pública o institucions dependents, així com al servei d'entitats de caràcter privat.  
Els períodes inferiors a un mes mai no seran computats.  
A aquest efecte, la descripció de funcions que han de desplegar els tècnics mitjans d'activitats juvenils és la següent:  
- Coordinar les activitats de joventut programades per l'IVAJ en el seu àmbit territorial.  
- Informar als serveis de l'IVAJ de les activitats de joventut en el seu àmbit territorial.  
- Informar sobre les sol·licituds de subvenció d'associacions i ajuntaments.  
- Avaluar el compliment dels programes subvencionats per les associacions i els ajuntaments.  
2. Cursos de formació  
Es valorarà fins a un màxim de 3 punts l'assistència a cursos organitzats pels centres oficials, que tinguen directa relació amb la funció dels llocs de treball convocats, d'acord amb l'escala següent:  
a) Cursos de durada igual o superior a 100 hores: 2 punts.  
b) Cursos de 75 o més hores i de menys de 100 hores: 1,5 punts.  
c) Cursos de 50 o més hores i menys de 75 hores: 1 punt.  
d) Cursos de 25 o més hores i menys de 50 hores: 0,5 punts.  
e) La resta de cursos, amb un mínim de 15 hores: 0,25 punts.